runetrust/blame-folketinget-dk huggingface dataset:
Pelle Dragsted (EL), 2023-10-05:
Jeg synes, vi skal gøre alt muligt politisk.
Men til forslaget om det, man kalder arbejdspligt, vil jeg sige, at for det første har man arbejdspligt, når man modtager kontanthjælp.
Man kan ikke modtage kontanthjælp, hvis ikke man står til rådighed for arbejdsmarkedet, og så mister man sin kontanthjælp.
Det, der er problemet ved Socialdemokraternes forslag, er, at man snakker om ret og pligt, men man har bare lige glemt den ene del af den ligning, nemlig ret.
Det, man reelt foreslår, er, at mennesker skal arbejde 37 timer om ugen for integrationsydelsen.
Det svarer til en timeløn på omkring 29 kr. Man kan ikke blive medlem af en fagforening, man kan ikke blive medlem af a-kassen, man kan ikke spare op til ferie, og det vil sige, at alle de rettigheder, som kollegerne har, har man ikke.
Det er det, som Socialdemokraterne normalt kalder social dumping, når arbejdsgivere i det private importerer arbejdskraft udefra.
Det vil jeg også kalde det på det her område.
Jens Joel (S), 2023-10-05:
Det synes jeg ikke ordføreren skal være bekymret for, for faktisk har vi jo været meget tydelige omkring, at det her opsving, at de gode tider, om man så må sige, skal bruges til netop at udvide arbejdsstyrken og få bragt antallet af langtidsledige ned osv. osv.
Det er ekstremt vigtigt.
Jeg er sådan set også enig i, at efterspørgslen er rigtig vigtig.
Det kunne også være i forhold til sprog eller andre ting, som vi er nødt til at gøre noget ved politisk, og hvor det ikke, om man så må sige, løser sig selv.
Pelle Dragsted (EL), 2023-10-05:
Tak for spørgsmålet.
Svaret er: På den måde, vi gør det.
Lige nu har vi set det største fald i arbejdsløsheden blandt efterkommere af indvandrere
nogen sinde.
Hvorfor det?
Er det, fordi de pludselig er blevet mindre dovne, eller fordi de har fået økonomiske tæsk af nogen, der vil skære i deres ydelser?
Nej, men fordi der er efterspørgsel efter arbejdskraft, og fordi vi har næsten fuld beskæftigelse i det her land.
Det er derfor, der bliver plads til nogle af de mennesker på arbejdsmarkedet, som ellers har svært ved at få plads.
Måske fordi der er nogle sprogvanskeligheder, måske fordi man ikke har en erfaring på arbejdsmarkedet.
Og det viser jo bare det, vi altid har sagt fra venstrefløjens side, og som Socialdemokraterne også før i tiden sagde, nemlig at det, der driver, det, der bestemmer, er ikke udbuddet af arbejdskraft først og fremmest, men efterspørgslen efter arbejdskraft.
Så havde de mennesker stadig væk siddet derhjemme og kigget ind i væggen og ikke fået en chance på arbejdsmarkedet.
Derfor er jeg også lidt bekymret for, om Socialdemokratiet nu er på vej til at åbne sluserne, for der er stadig væk mennesker, som skal have plads på det her arbejdsmarked.
Jeg vil virkelig gerne opponere imod det der med, at jeg ikke kan lide landmændene.
Altså, jeg har landmænd i min familie, og jeg har så sent som sidste sommer været oppe at besøge en af dem i Thy, i Brund, tror jeg det hedder, ikke så langt fra Thisted.
Det er en af Thisebønderne, som har været med til at starte den økologiske mejeriproduktion i Danmark, som jo er blevet en kæmpesucces.
Det viser bare, at landbruget ikke er én ting.
Landbruget er jo flere ting.
Jeg tror bare, vi bliver nødt til at indse, at den landbrugsmodel, vi har haft, hverken er god for de unge landmænd, for de har ikke en chance, eller for vores klima og miljø.
Men vi kan sagtens skabe et godt og bæredygtigt landbrug i det her samfund, det kan vi godt.
Martin Lidegaard (RV), 2023-10-05:
Det er bestemt ikke en afvisning.
Man skal høre mig som en, der er åben for, at vi meget gerne vil kigge på det, men vi vil måske også gerne tænke lidt større.
Per Larsen (KF), 2023-10-05:
Jeg har det selv sådan, at jeg som udgangspunkt synes, at aborter skal foregå så tidligt som overhovedet muligt, fordi det er mere ukompliceret.
Hvis man slår op eksempelvis på sundhed.dk om scanninger og det her med uge 22, bliver man jo oplyst om, at der altså er tale om et foster på i omegnen af 27 cm, der vejer 450 g, og vi kan rent faktisk også læse noget om, at på de kvinder, som har været udsat for at have fået foretaget en abort så sent, kan det faktisk virke voldsomt traumatiserende.
Derfor synes jeg jo, det er lidt ærgerligt, hvis det er sådan, at man rykker grænsen så langt, at det på den måde kommer til at traumatisere nogle kvinder.
Pelle Dragsted (EL), 2023-10-05:
Først tak for spørgsmålet.
Jeg synes faktisk, at det her med, hvordan ideologier krydser lidt ind over hinanden, er interessant.
Nu har jeg snakket om det liberale og det socialistiske, og hvordan det i mine øjne meget vigtigt kan befrugte hinanden på positive måder.
Jeg har været glad for at høre hr. Søren Pape Poulsen tale om familien og tale om, at vi ikke bare er økonomiske brikker i et eller andet spil.
Og jeg har haft glæde af meget debat med Konservative, for der er jo også en vægt på fællesskaber, som måske har lidt mere bund end det, man godt nogle gange kan opfatte som sådan lidt åndløs liberalisme.
Så jeg synes, at der er noget at hente fra alle de store ideologier, selv om jeg jo nok trækker mest på den socialistiske idéhistorie, lidt på Grundtvig og andre ting også.
Men til dit spørgsmål vil jeg sige, at det er vi ved at lytte til fagpersoner, til nogle af de grupper, altså jordemødre og andre faglige grupper, som kender til det her og ved, hvad det handler om.
Og så handler det om, at efter den her nakkefoldsscanning, som jo er i uge 21, tror jeg – jeg er altså ikke helt ekspert på det her område – er der mange, der i dag ligesom skal stå med hatten i hånden oppe hos et eller andet panel og så prøve at få lov til at få en abort.
Per Larsen (KF), 2023-10-05:
Tak for det, og tak til hr. Pelle Dragsted for en god tale, og tillykke med posten som politisk ordfører for Enhedslisten.
Der var faktisk meget gods i den tale.
Men der er det her med friheden – pressefrihed, næringsfrihed, åbenhed i den offentlige forvaltning – og sådan er der jo nogle ting, som vi kan stå sammen om, og som jeg sætter pris på at I dyrker.
Der var også meget godt fra hjertet til vælgergrupper, og det kan man jo godt lide.
Altså, der blev nævnt nogle.
Og så er det jo sådan, at vi er forskellige.
Ordføreren er socialist, og jeg er borgerlig, og så har jeg det sådan, at jeg somme tider bliver lidt nervøs, når nu vi kommer ind på økonomiske områder.
Men lad det nu ligge.
Vi har en abortdebat lige i øjeblikket, og jeg vil gerne spørge ordføreren til det udspil, som Enhedslisten har, i forhold til en 22-ugersgrænse: Hvordan er man kommet frem til, at det lige nøjagtig skulle være 22 uger?
Pelle Dragsted (EL), 2023-10-05:
Nogle gange er jeg lidt i tvivl om, om det er venstrefløjen eller Berlingskes debatredaktion, der er mest optaget af de der spørgsmål.
Men min holdning er sådan her: Jeg synes, at identitetspolitik er sådan et mærkeligt begreb, der betyder alt muligt.
Så jeg tror, at mit svar er sådan her: Hvis man med identitetspolitik mener, at homoseksuelle eller transkønnede skal kunne gå i fred på gaden uden at blive udsat for vold, og hvis man mener, at kvinder skal have den samme løn som mænd, er jeg all in.
Men hvis det handler om kagepersoner, eller hvilket køn der skal være på fodgængerovergangen, eller hvad for nogle sange vi må synge fra Højskolesangbogen, er det ikke noget, ordføreren vil opleve mig bruge et sekund af min tid på.
Jeg mener, at det er distraktioner fra langt vigtigere spørgsmål.
Martin Lidegaard (RV), 2023-10-05:
Jeg glæder mig også meget til at fortsætte samarbejdet, ikke mindst inden for de grønne områder, hvor vi jo deler en passion for at få ryddet op efter vores generationer, og hvor vi også, tror jeg faktisk, deler en dyb bekymring over, at vi stadig væk er så dårlige til at bryde den negative sociale arv i Danmark, som vi er.
Det fører mig til at spørge – for det er noget, jeg har haft lejlighed til at diskutere med hr. Pelle Dragsted et par gange nu – om hr. Pelle Dragsted, når man snakker om magtfordelingen og skillelinjer imellem befolkningsgrupper i Danmark, så ikke også ser en ny skillelinje, kan man sige, mellem de voksne, ældre generationer og børnene og de unge i det danske samfund?
Jeg tænker, at det ligesom er sket på vores vagt, altså at det er vores aldersgruppe og dem, der er ældre, der har lavet alle problemerne i forhold til klima og miljø.
Vi har unge og børn med mistrivsel på et niveau, som der aldrig har været før.
Vores generationer var også dem, der fik foræret et boligskattestop.
Det var ikke med vores tos gode vilje, men det gjorde de, og i dag fylder de ældre utrolig meget i dansk politik.
Jeg ved godt, der er forskel på ældre indbyrdes, men burde de ressourcestærke ældre ikke tage et større ansvar?
Alex Vanopslagh (LA), 2023-10-05:
Jeg tror, jeg vil blive lidt i det marxistiske teorilokale, for noget, jeg synes er interessant, og som jeg har observeret på venstrefløjen, er jo, at der lidt er kommet en overbygning til den klassiske marxistiske analyse, sådan en kulturel marxisme om, at det ikke længere er kapitalisterne, der er magthaverne.
Nej, det er den hvide mand, og det er derimod alskens tænkelige minoriteter, der er den nye undertrykte klasse, den nye arbejderklasse.
Man ser jo også, at identitetspolitikken har særlig fat i venstrefløjen.
Hvilke tanker gør ordføreren sig om den frembrusende identitetspolitik, også på venstrefløjen?
Pelle Dragsted (EL), 2023-10-05:
Jamen det tror jeg da absolut der er.
Jeg tror da, at alle institutioner har en tendens til gerne at ville vokse, og det gælder også offentlige institutioner.
Jeg tror, det var offentligt ansatte og offentlige bureaukratier, han først og fremmest talte om.
Det er da derfor, at vi selvfølgelig som politikere med ansvar for den del af økonomien, der drives i offentligt regi, har et ansvar.
Altså, jeg forstår ikke, hvorfor kommunaldirektører f.eks. skal have gyldne håndtryk på flere millioner kroner.
Der er mange ting i den offentlige sektor, som ikke fungerer godt nok, og som vi kan gøre anderledes.
Jeg vil bare sige, at når jeg kigger ud på verden i dag og tænker, hvor truslen mod almindelige menneskers frihed er, så vil jeg nok nærmere kigge over i retning af sådan noget som techgiganter, altså private virksomheder, som får voksende indflydelse på vores liv og ind i vores børneværelser, end på sygeplejersker, sosu'er og andre offentligt ansatte.
Men det ene udelukker jo ikke det andet.
Jeg er helt åben for, at den snak er vigtig.
Altså, vi er her for at forsvare almindelige menneskers frihed og rettigheder, uanset hvem det er, som udfordrer og begrænser dem.
Alex Vanopslagh (LA), 2023-10-05:
Tak for det, og tillykke til hr. Pelle Dragsted med at komme i den her klub; det glæder jeg mig til.
Jeg vil egentlig også gerne rose hr. Pelle Dragsted for at være en dygtig debattør.
Men jeg synes, det var en dejligt ideologisk tale, og jeg vil egentlig også gerne tage lidt fat i det her med magtkritikken, for det er jo interessant.
Jeg vil egentlig gerne fremhæve en anden marxist, som ud fra en marxistisk klasseanalyse konkluderede nogle ret interessante ting, og det er Jørgen Dich , jeg tænker på.
Hans marxistiske klasseanalyse er jo, at den klasse, der reelt er den herskende klasse og udbytter arbejderne, er den kreative klasse, der via høje skatter sørger for at kunne få alle mulige mærkelige projekter til sig selv og blive verdensmålskonsulenter i det offentlige og lignende.
Jeg tænker, at hr. Pelle Dragsted udmærket kender til Jørgen Dichs kritik af den herskende klasse, og jeg vil egentlig bare høre: Er der ikke noget om snakken på det område?
Burde Enhedslisten ikke prioritere den kamp?
Pelle Dragsted (EL), 2023-10-05:
Absolut.
Altså, skattelettelser er jo dejlige, specielt hvis de går til folk i bunden, for der er jo folk, som har svært ved at klare sig.
Men som ordføreren selv var inde på tidligere, kan man jo lette skatten i bunden ved til gengæld så f.eks. at indføre en skat på nogle af de elspekulanter, som tjener milliarder på at hive pengene op af lommen på danskere og andre europæere.
Men det skal ikke være velfærden, det skal ikke være de ældre, og det skal ikke være mennesker, der er ramt af handicap, der skal betale for, at direktørerne nu kan købe en flaske Bourgogne mere.
For det er vel det, der er råd til for de der 1.000 kr. om måneden.
Pia Olsen Dyhr (SF), 2023-10-05:
Tak for svaret.
Det er jeg glad for.
Vi er jo helt enige om, som ordføreren også var inde på, at klimaudfordringen er vores tids største udfordring.
For den bliver ikke nem at løse, men den kan stadig væk løses.
Folk oplever det på deres egen krop, og med de her to store kriser og udfordringer stiller jeg mig dybt undrende over for en regering, der har tænkt sig at lave skattelettelser.
Kim Edberg Andersen (NB), 2023-10-05:
Jeg kan forstå, at jeg er en af dem, der skal belæres om, hvordan landbruget fungerer, og om hvilke trælse og dumme mennesker vi ude på landet er, fordi vi har dyrehold.
Det er jeg da meget ked af.
Men en af de ting og en af de fordomme, jeg hører fra nogle af de partier, som typisk bliver stemt ind meget langt væk fra et landbrug, er jo det her med, at der dør så mange smågrise, og at den her produktion af grise nærmest er massemord sat i produktion.
De samme partier går jo ind for økologi og frilandsgrise, for dyrene skal ud at have det godt i naturen, og så vil jeg bare gerne høre ordføreren for Enhedslisten: Er det ikke faktuelt korrekt, at der procentuelt dør flere grise ude i jeres utopiske samfund, end der gør i en traditionel griseproduktion?
Lad os nu få fakta på bordet.
Pelle Dragsted (EL), 2023-10-05:
Ja, og heldigvis kan vi også selv blive videreuddannet af alle de gode kræfter, som er i gang derude.
Der er jo mange progressive kræfter, også i landbruget, som arbejder på at skabe et nyt og bæredygtigt landbrug.
Nu spurgte ordføreren til virkemidlerne.
Det tror jeg ville være et enormt vigtigt redskab både til at få hjulpet unge landmænd med faktisk at blive landmænd, men også til at få reduceret udledningerne.
Så det er noget, som vi absolut synes skal være et meget vigtigt krav, også til en forhåbentlig kommende mere grønt orienteret regering.
Franciska Rosenkilde (ALT), 2023-10-05:
Det er dejligt at høre engagementet, som vi deler i Alternativet, og jeg kan høre, at Enhedslisten på mange måder er lige så ambitiøs som Alternativet på det her område.
Jeg glæder mig til, at vi sammen skal prøve at videreuddanne folk herinde, med hensyn til hvordan landbruget kunne se ud i fremtiden.
Pelle Dragsted (EL), 2023-10-05:
Tusind tak for det.
Det er overhovedet ikke Enhedslistens holdning.
Hvis vi kigger på, hvad der er sket i landbruget over de seneste årtier, så er det jo nærmest en afvikling.
Altså, der går nærmest ikke en uge, uden at der er et landbrug, der lukker ned.
Vi har set en enorm centralisering, hvor færre og færre mennesker arbejder i landbruget.
I dag er det jo næsten umuligt for unge landmænd at komme ind og få et landbrug, fordi jordpriserne er så høje.
Det, vi ser lige nu, er, at udenlandske kapitalfonde opkøber vores landbrugsjord i stort omfang.
Så den model, vi har for landbruget nu, er jo ikke god, og de landmænd, der er så heldige at have et stykke jord, er jo gældsslaver hos finanssektoren.
Så den model, vi har nu, og som bliver forsvaret, som om den var det bedste i verden, er jo uholdbar.
Vi eksporterer uforarbejdede små grise – vi er jo nærmest et uland, når det kommer til eksport – frem for at lave forarbejdede varer.
Nu er min tid løbet ud, men jeg må følge op på det i mit næste svar.
Franciska Rosenkilde (ALT), 2023-10-05:
Selv om Alternativet jo ikke er et socialistisk parti, men et grønt og progressivt parti, er vi også meget, meget glade for samarbejdet med Enhedslisten og glæder os til fortsat at arbejde sammen for et mere grønt og retfærdigt Danmark.
Jeg kunne godt tænke mig at spørge ind til ordførerens tanker om omstilling af landbruget, for det er jo sådan, at vi tit reducerer snakken til kun at handle om en CO 2 -afgift.
Efterhånden er næsten alle herinde jo enige om, at klimakrisen er alvorlig, og at vi skal handle på den, men vi er så til gengæld bare ret uenige om, hvad der skal til.
Men jeg kunne godt tænke mig at høre nogle af Enhedslistens og ordførerens tanker om, hvordan et bæredygtigt landbrug, som også er klimavenligt, ser ud i fremtiden.
Pelle Dragsted (EL), 2023-10-05:
Nej, der tror jeg, ordføreren misforstod mig.
Det, jeg sagde, var, at vi jo har set, hvad der bl.a. er kommet fra Etisk Råd og andre, og lige nu ligger Danmark altså meget, meget lavt, når det kommer til abortgrænsen, også sammenlignet med mange andre lande.
Vi var forrest; vi var et pionerland, der var med til at sikre kvinder den enorme frihed, den enorme rettighed, det er at bestemme over sin egen krop og undgå de forfærdelige konsekvenser, der var, dengang aborten var forbudt, og så har vi stået stille.
Så det, jeg egentlig bare sagde, var: Vi har sagt 22 uger, men vi er selvfølgelig glade for ethvert skridt i retning af at give kvinden større magt og frihed i forhold til sin egen krop.
Mikkel Bjørn (DF), 2023-10-05:
Tak for det.
Det er jeg glad for at høre.
Jeg har et andet spørgsmål, jeg er lidt nysgerrig på.
Nu sagde ordføreren, at han var tilhænger af enhver udvidelse af abortgrænsen, og jeg har også kunnet høre nogle lignende ting fra andre ordførere fra Enhedslisten.
Er det en abortgrænse, som Enhedslisten ville kunne stå inde for?
Pelle Dragsted (EL), 2023-10-05:
Tak for spørgsmålet.
Som altid skal man være varsom med det, man læser i aviserne, selv i Politiken.
Der er mere til den sag.
Det er en personsag, som håndteres i vores organisation, og derfor vil jeg ikke gå ind i den.
Mikkel Bjørn (DF), 2023-10-05:
Tak for det, og tak til ordføreren for talen.
Jeg er lidt nysgerrig, for jeg har kunnet læse i Kristeligt Dagblad og i Politiken, at Enhedslisten har haft en voldsom konflikt med et af deres egne byrådsmedlemmer i Norddjurs over det, at han har udtalt det objektive forhold, at han mener, at der kun findes to køn, og af det, jeg har kunnet læse mig til, har Enhedslisten tilnærmelsesvis været ved at ekskludere den her mand for at komme med den rimelig åbenlyse erklæring.
Mener Enhedslisten, at det er så meget over grænsen at konstatere den objektive virkelighed, at der kun findes to køn, at man som byrådsmedlem for Enhedslisten skal overveje sine fremtidsmuligheder i Enhedslisten, hvis man kommer med det udsagn?
Pelle Dragsted (EL), 2023-10-05:
Det tror jeg absolut også, og det vil jeg meget gerne gøre sammen med hr. Martin Lidegaard.
Jeg er bare ganske sikker på, at man ikke får mere klima ved at gå i en alliance med fru Inger Støjberg og fru Pernille Vermund, som jeg i øvrigt har stor respekt for, men lige på det område er uenigheden stor.
Derfor synes jeg, at det er lidt et svigt af generationskontrakten, når Radikale siger – og jeg håber bare, det er en midlertidig flirt – at det godt kan være, at vi skal lægge vores æg ovre i den skål.
Det synes jeg faktisk ikke er ansvarligt over for fremtidige generationer.
Martin Lidegaard (RV), 2023-10-05:
Lad mig starte med at sige, at jeg, fuldstændig som hr. Pelle Dragsted, oplever en enorm opbakning og en forventning fra den danske befolkning, fra alle generationer, i forhold til at få gjort noget ved det her klima.
Det, jeg er lidt ude efter, handler om, hvem det er, der i en eller anden forstand skal betale, og hvem det er, der kommer til at skulle yde en ekstra indsats.
Der synes jeg lidt pilen peger på de voksne generationer i Danmark.
Jeg vil gerne sige ligeud, at jeg nok ikke deler hr. Pelle Dragsteds skønmaleri, hvad jeg synes det er, af, hvordan det var under den socialdemokratiske etpartiregering.
Jeg synes, implementeringen af den grønne omstilling gik i stå.
Vi fik sammen tilkæmpet os nogle mål, men det stod stille.
Jeg tror, vi er nødt til at levere et større parlamentarisk pres, hvis det skal lykkes at komme videre.
Kim Edberg Andersen (NB), 2023-10-05:
Som landbrugsdreng kan jeg godt forklare, hvorfor man ikke har tallene for de her frilandsgrise.
Det vil sige, at man simpelt hen ikke finder ud af, hvor mange der dør, for man går ikke ind til sådan en so.
Det gør man ikke.
Men når nu Enhedslisten går ud og siger alt det her om kvælstof, vil jeg sige, at landmændene i årevis har sagt: Tag endelig lavbundsjorderne ud, det er super fint.
Så de kunne faktisk godt finde løsninger.
Er virkeligheden ikke, at hvis vi holdt op med at være ideologiske og holdt op med bare ikke at kunne lide landbruget og så snakkede med landmændene, ville vi komme ret godt i mål?
De vil jo gerne selv.
Mohammad Rona (M), 2023-10-05:
Tak for det, og tak for en god tale.
For et par måneder siden kunne vi læse i Berlingske og andre gode medier, at der var kommet den her nye såkaldte KLAR-alliance, hvilket på mange måder var ret spændende.
Det, jeg vil høre ordføreren om nu her, er, om KLAR-alliancen er lagt i graven, eller hvad er næste step nu?
Martin Lidegaard (RV), 2023-10-05:
Det er helt klart, at international arbejdskraft ikke kan løse det hele; det anerkender jeg blankt.
Som vi ser det, er der to store greb, som virkelig batter noget, og det ene er international arbejdskraft.
Og hvis vi så tager 10.000 eller 20.000 mere, er man allerede nået et godt stykke vej.
Det andet store greb er tilbagetrækning.
Altså, vi synes, det er en helt omvendt verden, at det er mig, der skal stå og forsvare seniorpensionen til de nedslidte, hvor måske 90 pct. af dem, der går på seniorpension, er nedslidte – og det er så det, regeringen vil skære ned på – hvorimod det er sådan med efterlønnen, at ud af dem, der går på efterløn, er der kun 12 pct., der siger, at de er nedslidte.
Der synes jeg måske, det er mere rimeligt at tage hensyn til nedslidte end til dem på efterløn.
Thomas Monberg (S), 2023-10-05:
Det er jeg rigtig glad for at ordføreren anerkender, og at De Radikale også synes, at vi skal passe på dem i vores samfund, der er nedslidte, og som har arbejdet meget.
Vi har tidligere været inde på den mangel på arbejdskraft, der er i Danmark.
Vi mangler snart 15.000 sosu'er, og vi mangler 5.000 pædagoger.
Jeg kan høre, at I gerne vil løse det med udenlandsk arbejdskraft.
Er den ikke lidt billig, altså at det er udenlandsk arbejdskraft, der skal dække hele det her?
Er der andre tiltag hos Radikale Venstre, som vil løse det her problem?
Martin Lidegaard (RV), 2023-10-05:
Først og fremmest vil jeg sige tak for de pæne ord.
Og det vil jeg egentlig gerne sige til alle de ordførere, der har taget ordet nu her.
Det er rart at opleve, at vi kan tale ordentligt sammen, også når vi er uenige.
Vi er positive over for, at man, hvis man får en ydelse fra det offentlige, også skal levere.
Statsministeren sagde det så glimrende under en spørgetime her, hvor hun sagde: Ret og pligt følges ad.
Hvis man kan bidrage, om jeg så må sige, til samfundet, så skal man.
Vi vil nok bare insistere på, at det gælder alle danskere – det gælder sådan set også ældre danskere og ikke kun unge på kontanthjælp.
Men det skal være med den præmis, at vi ligesom kan sige, at det er noget, der gælder alle borgere i Danmark, som kan, hvorimod dem, der ikke kan – de nedslidte, f.eks. dem på seniorpension, som regeringen vil skære i – synes vi netop vi skulle holde hånden under, altså sige, at hvis man er nedslidt, skal man også have mulighed for at lade være.
Men hvis man kan bidrage, skal man selvfølgelig bidrage.
Thomas Monberg (S), 2023-10-05:
Mange tak for ordet, formand.
Og tak til ordføreren for en rigtig god tale.
Jeg synes, det er rigtig dejligt at kunne mærke, at man anerkender de enigheder, der også er i vores folkestyre.
Jeg glæder mig til, at jeg i det kommende folketingsår forhåbentlig får Radikale med ind i rigtig mange aftaler, som vi skal indgå.
Der er talt meget om uddannelse oppe fra talerstolen i dag, og det er jo også noget, der betyder rigtig meget i mit parti – det håber jeg også du anerkender – f.eks. er vi kommet med en universitetsreform, og vi er også kommet med et udspil, hvor vi gerne vil støtte erhvervsskolerne og de praksisnære uddannelser med 900 mio. kr.
Men så kommer vi til situationen bagefter.
Vi får altså i Danmark en uddannelse af samfundet, men hvordan ser ordføreren på det, som regeringen har startet, i forhold til at dem, der kan, skal arbejde 37 timer?
Hvordan ser Radikale Venstre på det?